ประกันชีวิตบุกปั้นยอดขายโค้งสุดท้าย
ประกันลุยโค้งสุดท้ายขนสินค้าลดหย่อนภาษีทั้งระยะสั้นยันเกษียณเอาใจลูกค้า
29 ต.ค. 2565

ประกันลุยโค้งสุดท้ายขนสินค้าลดหย่อนภาษีทั้งระยะสั้นยันเกษียณเอาใจลูกค้า
นายเจตน์สุระ วงศ์วิเชียร รองกรรมการผู้จัดการอาวุโส บริษัท แอ๊ดวานซ์ ไลฟ์ ประกันชีวิต เปิดเผยว่า ช่วงโค้งสุดท้ายของปีผลิตภัณฑ์เพื่อลดหย่อนภาษี และผลิตภัณฑ์สำหรับวัยเกษียณ ยังคงได้รับกระแสตอบรับจากกลุ่มลูกค้าเป็นอย่างดี โดยบริษัทมีแบบประกันเพื่อวัยเกษียณ ได้แก่ Sure 10 (4%), Smart Planning 12/6, Annuity 90/1, บำนาญมั่งมี 85/55 และ Smart Term Series (Bronze, Silver, Gold) ซึ่งได้รับความสนใจที่ดี
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต กล่าวว่า บริษัทพยายามค้นหาความต้องการของลูกค้าและนำเสนอแบบประกันที่เหมาะสมเข้ามาตอบโจทย์ทั้งแบบออมระยะสั้นและสินค้าเพื่อวัยเกษียณ ประกอบด้วย แบบ “เมืองไทย ซุปเปอร์กู๊ด 12/5” ชำระเบี้ย 5 ปี คุ้มครอง 12 ปี เบี้ยประกันเริ่มต้น 2.38 หมื่นบาท/ปี ได้สิทธิลดหย่อนภาษี 1 แสนบาท แบบประกันบำนาญจะได้สิทธิลดหย่อนภาษีสูงสุด 2 แสนบาท จะมี “เมืองไทย 8501 ดี 60 (บำนาญแบบลดหย่อนได้)” ชำระเบี้ยครั้งเดียว แบบบำนาญ “เมืองไทย 8560 จี 15 (บำนาญแบบลดหย่อนได้)” เหมาะสำหรับผู้ที่มีรายได้ประจำและต้องการทยอยเก็บออมไปจนถึงวันเกษียณ
สำหรับเบี้ยประกันชีวิตรับรวมทั้งระบบ 10 เดือนแรก มีทั้งสิ้น 4.12 แสนล้านบาท เพิ่มขึ้น 14.56% จากงวดเดียวกันของปีก่อน